Aziza Yoqubova onasining tug‘ilgan kuniga kutilmagan syurpriz tayyorlab, unga avtomashina sovg‘a qildi (video)

Aktrisa Aziza Yoqubova onasining tug‘ilgan kuniga qanday syurpriz tayyorlagani aks etgan videoni folloverlariga namoyish etdi. Azizaning onasi 4-iyul kuni 60 yoshni qarshi oldi. Shu munosabat bilan u onasiga kutilmagan sovg‘a tayyorladi.
Aktrisa yashaydigan ko‘p qavatli uy oldida “Onajon” yozuvi o‘rnatildi, qizil yo‘lakcha tashkillashtirildi hamda gullar bilan bezatildi. Aziza onasiga atab ta’sirli she’r o‘qidi, she’rni o‘qiyotganida uning o‘zi ham, onasi ham yig‘lab yubordi. Shundan so‘ng davraga xonanda Umar Shamsiyev qo‘shildi hamda onalarni madh etuvchi qo‘shig‘ini kuylay boshladi. Shu payt Aziza usti lenta va gullar bilan bezatilgan oq rangli Gentrani haydab kelib, kalitni onasiga topshirdi. Aktrisaning onasi qizidan minnatdor bo‘lib, uni uzundan uzoq duo qildi.
Avvalroq xonanda Dilso‘z ham onasiga mashina sovg‘a qilgan edi.
Shuningdek, “Million” kulgi jamosi vakili Alisher Botirov ham otasiga Tracker sovg‘a qilgan edi.
 Lutfulla Sa’dullayevning tug‘ilgan kuniga farzandlari syurpriz tayyorladi. Sovg‘ani ko‘rgan aktyor yig‘lab yubordi (video)